Bashkia e Nju Jorkut synon të tërheqë më shumë turistë
Rreth 43 milionë turistë vizitojnë çdo vit qytetin e Nju Jorkut
Me rreth 43 milionë vizitorë në vit, qyteti i Nju Jorkut nuk ka nevojë të bëjë shumë reklama për të tërhequr turistët dhe dollarët që ata sjellin. Por në Bashkinë e qytetit nuk janë dhe aq të kënaqur me këtë shifër. Ata duan që numri i turistëve të jetë shumë më i madh. Një fushatë e re e reklamave të Nju Jorkut ngre në qiell Manhatanin dhe ka si objektiv tërheqjen e turistëve të huaj. Ja ç’thotë kryebashkiaku i Nju Jorkut, Michael Bloomberg. Qyteti ka lançuar një program që quhet “Pyesni njujorkasit”, ku njerëz të famshëm u thonë vizitorëve t’u drejtohen vendasve me pyetje rreth qytetit të tyre. Dhe turistët thonë se fushata po jep rezultat. Agjencia turisitike e qytetit e quajtur New York City and Company ka filluar një fushatë me reklama televizive të cilat transmetohen në Spanjë, Itali, Portugali, Britani dhe Irlandë. Vëzhgimet tregojnë se turistët nga këto vende zakonisht qëndrojnë në qytet më gjatë dhe shpenzojnë më tepër. Zyrtarë të qytetit thonë se industria e turizmit, e cila sjell 25 miliardë dollarë në vit është shumë e rëndësishme sepse ofron punë për 350 mijë vetë. Kris Hejud i kësaj agjencie shpjegon se si i ndihmon qytetarët e Nju Jorkut kjo industri. Shumë turistë të huaj në rrugët e Nju Jorkut ndoshta nuk mendojnë se qyteti administrohet si duhet por shumë prej tyre të pakën ikin me përshtypjen se njerëzit këtu janë shumë mikëpritës, gjë që është befasuese sepse njujorkasit njihen si njerëz të vrazhdë. thotë një turist. thotë një turist tjetër Turistët mund t’i duan njujorkasit por si ndihen 8 milionë banorët e këtij qyteti ndaj numrit në rritje të vizitorëve? Ja si shprehen disa prej tyre. Kryebashkiaku i Nju Jorkut Bloomberg thotë se më shumë se gjysma e të ardhurave nga turizmi vitin e kaluar erdhën nga turistët e huaj të cilët në të kaluarën bazoheshin kryesisht te librat turistikë për t’u orientuar në qytet, por me fushatën e re tani ata “mund të pyesin vetë njujorkasit”. (ze)